OzLabs/hebrew-wiki-articles huggingface dataset:
משקאות חריפים

משקאות חריפים הוא שמו של אלבומה השני במספר של להקת הפאנק-רוק "שייגעצ". האלבום יצא ב-2004 על ידי חברת התקליטים הד ארצי בהפקת שחר אבן צור, שלוש שנים לאחר אלבום הבכורה של הלהקה, ניו יורק-רפיח, ושנתיים לפני אלבומה השלישי של הלהקה, להפסיק לאכול עוגות.

האלבום זכה להצלחה רבה ושוחרו ממנו להיטים רבים: "מרילין מונרו", "אינטרקום", "את יפה", "אבא עורך דין" ו"משקאות חריפים". באלבום השתתפו חברי ההרכב המחודש: יובל מנדלסון, שכתב, שר והלחין את כל השירים למעט אחד, שיקו פלדמן, אבי מרקוביץ ואסף רייז, שהחליף את המתופפת הקודמת דנה רגב. שחר אבן-צור עיבד את האלבום עם חברי להקת "שייגעצ". בדיסק קיים גם שיר נסתר.

== רשימת השירים ==
#ששת הימים
#אבא עורך דין
#דיילת באל על
#משקאות חריפים
#אין לי כח
#אינטרקום
#אוי ואבוי
#אלוף בלפשל
#אין לי אוויר
#את יפה
#שחק את המשחק
#קשה לי לחשוב
#מרילין מונרו

==קישורים חיצוניים==

ביקורות
* 
* 

קטגוריה:אלבומי 2004
קטגוריה:אלבומי שייגעצ
קטגוריה:אלבומי חברת הד ארצי
יער המגינים

מראה ביער וקטע מדרך האספלט
יער המגינים הוא יער של הקרן הקיימת לישראל המשתרע על שטח של כ-3,500 דונם, בין היישובים כרמי יוסף וכפר בן-נון מצפון ובקוע ונחשון מדרום.

==היער==
היער משתרע על פני מספר גבעות בגבהים הנעים בין 170 ל-260 מטרים מעל פני הים. במקום עצי אורן, חרוב, ברוש וזית ואתרים ארכאולוגיים דוגמת בורות מים, בארות, מערות, קברים וגתות. במקום התגלה סלע שעליו רשום הכיתוב "תחום גזר" בעברית והמילה "אלקיוס" (יוחנן) ביוונית. הכיתוב, ככל הנראה מהמאה ה-2 לפנה"ס, מנציח את שמו של בעל הקרקעות בסביבה. דרך אספלט מעגלית באורך של 4.6 ק"מ נסללה ביער בשיתוף איגוד האופניים בישראל, משרד התחבורה והרשות הלאומית לבטיחות בדרכים, והיא משמשת, בין היתר, כאתר אימונים מקובל בקרב רוכבי אופני כביש. מהדרך יוצאים שבילים ודרכי עפר, וכן "סינגלים" רבים, ואלה פופולריים בקרב רוכבי אופני הרים ואופנועי שטח. ביער שוכן בית הקברות של כרמי יוסף.

בתוך היער אפשר למצוא את כתובות תחום גזר מס' 5, 7, 8 ו-12.

==אתרי ההנצחה==
ברחבי היער פזורים עשרות אתרי הנצחה ושלטי הנצחה לחיילים שנהרגו במערכות ישראל, וכן אתרי הנצחה יחידתיים. חלק מהאתרים הם ממלכתיים וחלקם פרטיים.

אנדרטאות ביער (רשימה לא מלאה):
* אתר זיכרון לראש הממשלה השני משה שרת, הממוקם במצפה בקוע
* אנדרטת משבר לתקווה - מנציחה את זכרם של 436 ניצולי שואה, אנשי הגח"ל, שהגיעו ארצה ללא משפחה ונהרגו בקרבות מלחמת העצמאות (נצר אחרון). בקרבת האנדרטה שוכן אתר הנצחה לזכרו של רב-סרן אסף אסולין, אשר נהרג במבצע חומת מגן
* אנדרטה לחללי חטיבת השריון 500
* אנדרטה לחללי עוצבת השרון במלחמת ששת הימים (הוקמה במקור ליד קלקיליה). לצידה מוצבת אנדרטה לחללי גדוד הטנקים 407
* שתי אנדרטאות לנופלים ממערך הבקרה של חיל האוויר. לצידן מוצבת אנדרטה לארבעה חיילים מחטיבה 9, שנפלו בדהב במהלך מלחמת סיני (הוקמה במקור בסיני)
* מטוס נורד שהובא בשלמותו ליער לזכר חללי חטיבת הצנחנים 317 (הקרויה כיום חטיבה 226). בקרבתו ניצבות אנדרטה לחללי גדוד הטנקים 95 ואנדרטה לחללי פלוגה ס' מגדוד הטנקים 113. בספטמבר 2020 פורק המטוס והועבר למוזיאון מטוסים בצפון.

== גלריה ==
<gallery widths="200" heights="200" perrow="4" mode="packed">
קובץ:תמונה 1146.jpg|אנדרטת משבר לתקווה
קובץ:Hameginim025.jpg|אתר הנצחה לרס"ן אסף אסולין
קובץ:תמונה 1152.jpg|מטוס "נורד" ביער המגינים(ב-23 בספטמבר 2020 המטוס פורק ונלקח מהאתר ולא ידוע מה עלה בגורלו)
קובץ:Hameginim039.jpg|מצפה בקוע ואתר הזיכרון למשה שרת
קובץ:Karnejossef009.jpg|בית הקברות של כרמי יוסף
</gallery>

==קישורים חיצוניים==

* [https://www.mapah.co.il/family-picnic-under-the-wings-of-the-nord-the-plane-from-the-forest-of-defenders/ תחת כנפי מטוס הנורד ביער המגינים]
* [http://www.eyarok.org.il/trip.aspx?id=231 יער המגינים: בין גזר ונחשון], באתר e ירוק קק"ל
* [https://www.youtube.com/watch?v=-pS43GF2i8I&feature=em-subs_digest נטיעת יער המגינים, חורשה על שם חללי גדוד 21]. במעמד בן-גוריון ומשה כרמל. יומני כרמל, ינואר 1949
* [https://youtu.be/iJDkReRy0qE?list=TLkJrizLpSAjU&t=172 נטיעת יער המגינים, חורשה על שם חללי גדוד 21]. יומני כרמל, פברואר 1949 <small><small>(התחלה 2:52)</small></small>
* 
*אורי רוזנברג, תעלומת יער המגינים, [https://prrozza.com/2021/12/31/148-תעלומת-יער-המגינים-לכבוד-טו-בשבט-תשפ/ נושנות]

==הערות שוליים==

*
המגינים
קטגוריה:אנדרטאות לזכר חללי מערכות ישראל
קטגוריה:מועצה אזורית מטה יהודה
קטגוריה:כרמי יוסף
יוהאן כריסטוף אדלונג

יוהאן כריסטוף אדלונג (גרמנית: Johann Christoph Adelung; 8 באוגוסט 1732 - 10 בספטמבר 1806) היה מדקדק ופילולוג גרמני.
== חייו ==
אדלונג נולד בשפנטקו שבפומרניה. הוא למד בבתי הספר הציבוריים שבאנקלם ובקלוסטרברגן, ולאחר מכן למד תאולוגיה אוונגליסטית באוניברסיטה על שם מרטין לותר בהאלה שבסקסוניה-אנהלט. ב־1759 קיבל משרת הוראה בגימנסיה שבארפורט, אך ויתר עליה לאחר שנתיים בגלל מחלוקת פנים-נוצרית ופנה למחקר פילולוגי במעונו הפרטי שבלייפציג. ב־1787 מונה להיות הספרן הראשי של פרדריק אוגוסטוס הראשון בדרזדן, ונשא תפקיד זה עד מותו ב־1806.

הוא יצר את המילון הגרמני הגדול והשלם הראשון (Grammatisch-kritisches Wörterbuch der hochdeutschen Mundart), שכלל את האטימולוגיה של המילים ואת צורת ההגייה שלהן.

== קישורים חיצוניים ==

* [http://www.ub.uni-bielefeld.de/diglib/adelung/grammati סריקה מלאה של כל המילון הגרמני של אדלונג]
* 

קטגוריה:בלשנים ולשונאים גרמנים
קטגוריה:מילונאים גרמנים
קטגוריה:פילולוגים גרמנים
קטגוריה:גרמנים חברי הבונים החופשיים
קטגוריה:ילידי 1732
קטגוריה:גרמנים שנפטרו ב-1806
יומן גוגל

ה[[סמליל ששימש את השירות מ-2015 ועד אוקטובר 2020]]
יומן גוגל (באנגלית: Google Calendar) הוא יומן אירועים על בסיס לוח שנה ברשת, שמציעה חברת גוגל.

היומן של גוגל יכול לשמש לצורך ארגון זמן. באמצעות כלי זה יכול המשתמש לקבוע פגישות, אירועים (למשל ימי הולדת) ותזכורות, לשתף את היומן ולקבוע דרגות אבטחה ביחס לשיתוף, ואף להוסיף את חגי המדינה שיחפוץ. כמו כן ישנה אפשרות לייצא ולייבא את נתוני היומן. השירות הוכרז ב־13 באפריל 2006, ויצא משלב הבטא ביולי 2009. משתמשים אינם צריכים חשבון ג'ימייל כדי להשתמש בשירות, אבל הם נדרשים להיות בעלי חשבון בגוגל.

האתר במתכונתו ב-2022, מאפשר למשתמש:
* לנהל מספר יומנים במקביל (ואף לבחור צבע עבור כל יומן)
* להוסיף מידע פומבי על גבי לוח השנה: תאריך עברי, חגים, תחזית מזג אוויר לימים הקרובים, מראה הירח ועוד. ניתן לבצע חיפוש ללוחות שונים באתר.
* הוא מאפשר שיתוף יומנים בין כמה משתמשים.
* ניתן להטמיע את היומן כציבורי באתר אינטרנט.
* ניתן לשלוח זימון למשתמשים, להשתתפות באירוע.
* ניתן לייצר קישור לשמירת אירוע ביומן.
* להתחבר עם אפליקציות שונות לניהול זמן, תזכורות, ניהול צוות, פגישות און-ליין ועוד.
* להציג מידע בשלושת מצבי תצוגה מקובלים: תצוגת יום, תצוגת שבוע, ותצוגת חודש. מלבד אלו, הוא מציעה עוד שני מצבי תצוגה נוספים: תצוגת לו"ז ותצוגה מותאמת אישית.
* הוא מאפשר קבלת הודעת תזכורת בצורות שונות שניתן להשתמש בכולן או בחלק מהן, לפי בחירת המשתמש:
** חלון קופץ המוצג על הצג.
** הודעת דואר אלקטרוני, מסרון או גם וגם. בעבר היה ניתן לקבל SMS על תזכורות שביומן ללא עלות.

==שיתוף יומנים==
היומן של גוגל מאפשר יצירה והצגה של מספר יומנים באותה תצוגה. יומנים אלה יכולים בקלות להפוך לשיתופיים עם הרשאות לקריאה בלבד או שליטה מלאה עם אנשים מסוימים או עם כולם. לדוגמה, צור יומן שיתופי אחד לכל קבוצת ספורט שאתה אוהב ויומן נפרד לאירועים פרטיים, אירועים משני היומנים יופיעו זה לצד זה באותו יומן בצבעים שונים.

==תאימות==

מכיוון שיומן גוגל הוא תוכנה מבוססת רשת, הוא תומך למעשה בכל מערכת הפעלה שכוללת דפדפן. גוגל כרום, מיקרוסופט אינטרנט אקספלורר, מוזילה פיירפוקס, מיקרוסופט אדג' ו-Safari מכיוון שהדף טוען סקריפטים מתקדמים, בדפדפנים ישנים, עלולות להיות שגיאות בביצוע או אפילו כשל בהטענת הדף באופן מלא. ליומן גם תאימות לטלפונים סלולריים ולטאבלטים באמצעות אפליקציות ייעודיות. 

== יומן גוגל לוח שנה עברי ==
לצד יומנים מותאמים נוספים (למשל: זמני ירח), ליגות ספורט) ניתן למצוא ביומן גוגל גם תצוגה של לוח השנה העברי. השימוש של יומן גוגל בלוח השנה העברי פופולרי בעיקר בקרב קהילות יהודיות אשר נטו להחזיק אפליקציה נפרדת לתצוגת לוח השנה העברי עד לשדרוג היישום על ידי חברת גוגל.

==קישורים חיצוניים==

* [http://calendar.google.com אתר הבית של יומן גוגל]
* [https://support.google.com/calendar/answer/175256?hl=iw&rd=1 שאלות נפוצות] על יומן גוגל, באתר התמיכה של גוגל
* [http://www.flickr.com/photos/25743514@N00/ צילומי מסך של יומן גוגל], באתר פליקר
* 
* [https://support.google.com/calendar יומן גוגל – עזרה], אתר התמיכה של גוגל

==הערות שוליים==

יומן
קים שלסטרם

קים שֶלְסְטְרֶם (בשוודית: Kim Källström, לעיתים מכונה בטעות קים קאלסטרום; נולד ב-24 באוגוסט 1982 בסאנדוויקן שבשוודיה) הוא כדורגלן עבר שוודי ששיחק בעמדת הקשר.

== קריירה==
מועדונו המקצועי הראשון של שלסטרם בשוודיה היה הקן בה-קו מהעיר גטבורג, אולם הפריצה הרצינית שלו הגיעה במדי יורגודן הסטוקהולמית בשנת 2002. בשל העובדה שהגיע מגטבורג, הציפיות היו שיחתום במועדון הגדול של העיר, אי-אף-קו. באביב 2004 עבר שלסטרם למועדון הצרפתי ממרכז הטבלה, סטאד רן, בו שיחק עם עמיתו לנבחרת, אנדראס איסאקסון. ב-26 במאי 2006 הוא חתם באלופת צרפת, אולימפיק ליון.

בקיץ 2012, לאחר מספר עונות בהן אולימפיק ליון נכשלה, החליט נשיא המועדון, ז'אן-מישל אאולה, על ניקוי אורוות והודיעו על שחרור כוכבי הקבוצה. בעקבות כך, חתם שלסטרם ב-30 ביולי בספרטק מוסקבה תמורת 3 מיליון אירו.

ב-31 בינואר 2014 הושאל לארסנל עד תום העונה. שלסטרם שותף בשלושה משחקים בפרמייר ליג ובמשחק אחד בגביע האנגלי, בו זכה עם הקבוצה, ובתום העונה חזר לספרטק מוסקבה, במדיה שיחק עונה נוספת. ביולי 2015 חתם בגראסהופרס ציריך מליגת העל השווייצרית, במדיה שיחק שנה וחצי.

בפברואר 2017 חזר לקבוצת יורגודן, במדיה שיחק את עונתו האחרונה בקריירה. בדצמבר 2017 הודיע על פרישה ממשחק פעיל.

=== נבחרת שוודיה===
שלסטרם ערך את הופעת הבכורה שלו בנבחרת שוודיה ב-2001 נגד נבחרת פינלנד. הוא שיחק במדי שוודיה ביורו 2004, מונדיאל 2006, יורו 2008 יורו 2012 ויורו 2016.

בסך הכל ערך שלסטרם 131 הופעות במדי הנבחרת, בהן כבש 16 שערים, והוא מדורג במקום הרביעי בטבלת שיאני ההופעות של נבחרת שוודיה בכל הזמנים.

==קישורים חיצוניים==

* 

==הערות שוליים==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני נבחרת שוודיה
קטגוריה:כדורגלני יורגודן
קטגוריה:כדורגלני סטאד רן
קטגוריה:כדורגלני אולימפיק ליון
קטגוריה:כדורגלני ספרטק מוסקבה
קטגוריה:כדורגלני ארסנל
קטגוריה:כדורגלני גראסהופרס ציריך
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני יורו 2016
קטגוריה:ספורטאים שוודים בצרפת
קטגוריה:ספורטאים שוודים ברוסיה
קטגוריה:ספורטאים שוודים באנגליה
קטגוריה:ספורטאים זרים בשווייץ
קטגוריה:שוודים שנולדו ב-1982
המבוא לחוקת ארצות הברית

"We the People" - אנו האנשים. האותיות המעוטרות הפותחות את חוקת ארצות הברית
המבוא לחוקת ארצות הברית (באנגלית: The Preamble to the United States Constitution) הוא קטע המורכב ממשפט אחד ארוך שמציג את חוקת ארצות הברית ומצהיר על סיבת חיבורה ועל מטרתה. כמו כן, אין המבוא מבטיח כל זכות או אוסר על כל מעשה. 

==תוכן==

== משמעות ==
למעשה, אין כל הבטחה פרקטית במבוא, ואין שום הטלת סמכויות על הממשל הפדרלי. כתוצאה מכך, הוא מעולם לא היווה גורם מרכזי בפסיקה משפטית כלשהי. 
==קישורים חיצוניים==

מבוא
לותרינגיה

לותרינגיה (לותיר בספרוּת הרבנית), הייתה ממלכה בימי הביניים, שהוקמה על ידי לותאר השני
 בשנת 855, וחולקה בשנת 959 לדוכסות לורן העילית ולדוכסות לורן התחתית. ישיבת חכמי לותיר במיינץ (מגנצא) שבגרמניה נקראה על שם ממלכה זו, וידוע על קהילה יהודית שזיהתה עצמה עדיין בשם זה, ושלחה שאלות לחכמי אשכנז הראשונים כמאה שנה אחר חלוקת הממלכה. 

==מקור השם==
מכיוון שהאזור לא היה בעל זהות היסטורית או אתנית, נקרא השטח "ממלכתו של לותאר", ובגרמנית "Lotharingi", ומזה נוצר השם "לותרינגיה".

==היסטוריה==
===ממלכת לותרינגיה===
בשנת 843 חולקה האימפריה הקרולינגית בחוזה ורדן בין בניו של לואי החסיד, ובנו לותאר הראשון קיבל את פרנקיה התיכונה – החלק האמצעי של הממלכה. לאחר מותו של לותאר בשנת 855, חולקה נחלתו בין בניו בחוזה פרים; בנו הבכור לואי קיבל את ממלכת איטליה, בנו הצעיר שארל קיבל את פרובאנס, ואילו בנו השני לותאר קיבל את לותרינגיה, שהשתרעה מבורגונדי עד הים הצפוני. לאחר מותו של לותאר השני בשנת 869 חולקה נחלתו בחוזה מרסן, ולבסוף עברה נחלתו בשנת 880 לפרנקיה המזרחית.

בנובמבר 887 הודח קרל השמן על ידי מועצת האצולה, ובמקומו נבחר ארנולף מקרינתיה. בתחילה התנגדו לכך גאי השלישי מספולטו, שהפך מאוחר יותר למלך איטליה, ורודולף הראשון, מלך בורגונדי, שרצה למלוך בכל לותרינגיה, אך לבסוף ויתר ושלט רק בבורגונדי.

בשנת 891 הדף ארנולף את הוויקינגים מלוון, ובשנת 895 מינה את בנו הלא חוקי צוונטיבולד לשליט לותרינגיה. ב-13 באוגוסט 900 נרצח צוונטיבולד, והממלכה חדלה להתקיים והפכה לדוכסות.

===דוכסות לותרינגיה===
בשנת 903 מינה לודוויג הצעיר את גבהרד מלאנגאו לדוכס לותרינגיה, ששלט בדוכסות עד מותו בשנת 911. לאחר מותו של לודוויג הצעיר בשנת 911 נכבש האזור על ידי פרנקיה המערבית, בהסכמת רגינאר, דוכס לורן, אולם בשנת 925 כבש היינריך הראשון, מלך גרמניה את האזור בחזרה, בסיועו של ז'ילבר, דוכס לורן שקיבל בתמורה את בתו של היינריך לאשה. לאחר מותו של היינריך הראשון בשנת 936 ניסה ז'ילבר להעביר את נאמנותו לראול, מלך צרפת, אולם הובס בשנת 939 על ידי אוטו הראשון, מלך גרמניה ונאלץ לברוח מהדוכסות. לאחר מכן שלט בדוכסות היינריך הראשון, דוכס בוואריה עד לשנת 940, ולאחריו שלט אוטו, דוכס לורן עד לשנת 944. בשנת 942 ויתר לואי הרביעי, מלך צרפת שהיה שקוע בסכסוך עם איג הגדול, על כל תביעותיו על אזור לותרינגיה. בשנת 944 פלשו כוחותיו של לואי הרביעי ללותרינגיה, אולם נאלצו לסגת לאחר שאוטו הראשון הגיב בגיוס צבא גדול בפיקודו של הרמן הראשון, דוכס שוואביה.

===חלוקת הדוכסות===
חלוקת לותרינגיה בשנת 959
בשנת 953 מינה אוטו הראשון, מלך גרמניה את אחיו ברונו הגדול לדוכס לותרינגיה, במקום קונרד, דוכס לורן שמרד בו. בשנת 959 חילק ברונו את הדוכסות ללורן התחתית וללורן העילית, שהופרדו על ידי נהר הריין, ולאחר מותו בשנת 965 הפכה החלוקה לקבועה. חתנו של ברונו - פרידריך הראשון מבאר ירש את לורן העילית, ואילו לורן התחתית עברה לגוטפריד הראשון, דוכס לורן התחתית. בשנת 978 פלש לותר, מלך צרפת לאזור והגיע עד אאכן, אולם אוטו השני, קיסר האימפריה הרומית הקדושה השיב מלחמה והגיע עד שערי פריז, ובעקבות כך ויתר לותר בשנת 980 על כל תביעותיו לאזור.

עד מהרה התפצלה לורן התחתית לכמה נחלות קטנות, שכללו את רוזנות לוקסמבורג, ארכיבישופות טריר, דוכסות באר ובישופויות מץ, טול וורדן, ועוד. מאידך נשארה דוכסות לורן העילית כדוכסות בתחומי האימפריה הרומית הקדושה עד לשנת 1766, ולאחר מכן סופחה לממלכת צרפת.

==ראו גם==
*דוכסות לורן
*דוכסות לורן התחתית
*לורן

==קישורים חיצוניים==
* 

==הערות שוליים==

קטגוריה:צרפת: ימי הביניים
קטגוריה:מדינות לשעבר באירופה
נוטינגהאם

נוטינגהאם (באנגלית: Nottingham) היא עיר גדולה במרכז אנגליה, ובירתו של חבל נוטינגהאמשייר. נהר לין עובר בה, ולרוחב גבולה הדרומי עובר נהר טרנט. בעיר עצמה חיים כ-275,000 תושבים, ובמטרופולין, שכולל את הערים הסמוכות והפרוורים, חיים כ-666,000 תושבים.

ליבה הפועם של העיר הוא כיכר השוק המרכזי, שהחל תהליך שיפוץ מואץ ב-2006. מסביב לכיכר מצויים מרבית רחובות המסחר והקניות של העיר. מכל מקום בכיכר וברחובות הסובבים אותה ניתן לראות את בניין המועצה הממוקם בקצה הכיכר. בבניין יש גם מרכז קניות גדול. האזור החדש ההולך ומתפתח במהרה בשנים האחרונות הוא הרובע הבוהמי "הוקלי", באזור לייס מרקט (Lace Market).

== תיירות ==
הודות לאגדה רובין הוד מבקרים בעיר תיירים רבים כדי לראות אתרים המוזכרים בסיפור, בהם טירת נוטינגהאם ויער שרווד. מערות מרשימות ממוקמות מתחת לטירת נוטינגהאם ומושכות אליהן מטיילים מקומיים וזרים המגיעים לעיר. בעיר נמצאת אוניברסיטת נוטינגהאם החמישית בגודלה בבריטניה. בקרבת מקום מצוי ביתו של הלורד ביירון. גם הסופר ד.ה. לורנס גדל בעיר ומונצח בה.

== חברה ==
נוטינגהאם ממוקמת במזרח המידלנדס, אחד האזורים העניים ביותר בבריטניה כיום ולשעבר אזור מכרות. העיר מוכת אבטלה. נכון ל-2010 כשליש מתושבי העיר מובטלים ובה האחוז הגבוה ביותר באירופה של אמהות בגיל העשרה לחייהן. העיר גם סובלת ממכת אלימות קשה ולכן נקראה "Shottingham" (מלשון ירי), אם כי בשנים האחרונות חל בה שיפור קל.

=== דת ===
הדת העיקרית בעיר היא הנצרות, דתה הרשמית של הממלכה המאוחדת. בעיר ישנם מסגדים הודות לגל הגירה גדול ממדינות מוסלמיות, בעיקר פקיסטן ומדינות צפון אפריקה, המשרתים את הקהילה המוסלמית בעיר. בעיר חיים גם מיעוטים סיקים, הינדים ודאואיסטים. בעיר ישנם שני בתי כנסת המשרתים את הקהילה היהודית הקטנה. ברחוב לויד בשכונת שרווד פועל בית כנסת פרוגרסיבי, וברחוב שייקספיר עומד בית כנסת אורתודוקסי. בעיר קיים גם בית חב"ד.

== ספורט ==
=== כדורגל ===
לעיר נוטינגהאם שני מועדוני כדורגל פעילים. 
* נוטינגהאם פורסט (נוסד ב-1865), הוא מועדון גדול ונחשב לאחד החשובים באנגליה כולה.למרות שהקבוצה כיום לא במקום גבוה בליגה הראשונה, היא זכתה בעבר בשני גביעי אירופה לאלופות (ב-1979 וב-1980), שני גביעים, ארבעה גביעי ליגה, ואליפות אחת ב-1978.
* נוטס קאונטי הוא מועדון קטן יותר אך מפורסם בזכות היותו מועדון הכדורגל המקצועני הוותיק בעולם (נוסד ב-1861). הקבוצה משחקת כיום בליגה החמישית בחשיבותה באנגליה.

=== ענפים אחרים ===
קבוצת הקריקט של המחוז, "מועדון הקריקט של מחוז נוטינגהאמשייר", משחקת ב"טרנט ברידג'", אצטדיונה הביתי הממוקם בנוטינגהאם.

בעיר יש מרכז טניס גדול, קבוצת ראגבי, אולם להחלקה על הקרח ומתקני ספורט רבים נוספים.

== ערים תאומות ==
* 
* 
* 
* 
* 
* 
* 

== קישורים חיצוניים ==

* 
* [http://www.alberthallnottingham.com אלברט הול נוטינגהאם]
* [http://www.nctx.co.uk/ תחבורה בנוטינגהאם]
* [http://www.nottshistory.org.uk היסטוריית המחוז]
* [https://web.archive.org/web/20071021085309/http://www.bbc.co.uk/weather/5day.shtml?id=2805 מזג אוויר בנוטינגהאם]
* [https://web.archive.org/web/20170914154221/http://npjc.org.uk/ בית הכנסת הפרוגרסיבי]
* [http://www.nottinghamsynagogue.com/?gclid=CNCs54PQrKUCFQFO4QoddyOgXQ בית הכנסת האורתודוקסי]
* [http://www.nottingham.ac.uk אוניברסיטת נוטינגהאם]
* 

== הערות שוליים ==

*
קטגוריה:אנגליה: ערים
קטגוריה:נוטינגהאמשייר
קטגוריה:יישובים שהוקמו במאה ה-6
כריסטופר ג'אדג'

דאגלס כריסטופר ג'אדג (באנגלית: Douglas Christopher Judge; נולד ב-13 באוקטובר 1964) הוא שחקן טלוויזיה ומדבב אמריקאי. ידוע בעיקר בזכות תפקידו כטיאלק בסדרת המדע הבדיוני "סטארגייט SG-1".

==ביוגרפיה==
כריסטופר ג'אדג' נולד בלוס אנג'לס, קליפורניה ולו אח אחד.

הוא התקבל לאוניברסיטת אורגון באמצעות מלגת פוטבול. הוא החליף מספר פעמים את המקצועות שהחליט ללמוד באוניברסיטה ולבסוף בחר בתקשורת וקולנוע כמקצוע ראשי ופסיכולוגיה כמקצוע משני.

== קריירה ==
אחד מתפקידו הראשונים של ג'אדג' היה תפקיד אורח בפרק "תחיה ותלמד" בסדרה "מקגייוור". הוא השתתף גם בסדרה "הנסיך המדליק מבל אייר" בתפקיד אורח של פועל.

ג'אדג' מוכר בעיקר בזכות גילום דמותו של טילק מסדרת המדע בדיוני "סטארגייט SG-1", חייזר שהצטרף לצוות SG-1 לאחר שהיה יד ימינו של אפופיס, אל השקר והאויב העיקרי של בני כדור הארץ בימיה הראשונים של הסדרה. למעשה היה זה שיתוף הפעולה השני בין ג'אדג' לריצ'רד דין אנדרסון ("מקגייוור"), ששיחק בדמותו של ג'ק אוניל, מפקד הצוות. ג'אדג' גם כתב תסריט לארבעה פרקים מן הסדרה.

בין השאר דיבב ג'אדג' את דמותו של מגנטו בסדרת האנימציה "אקס-מן: הדור הבא".

בשנת 2015 שיחק בסרט הטלוויזיה "שארקנדו 3: אוי, אלוהים לא!", השלישי בסדרת סרטי "שארקנדו".

בשנת 2018 ג'אדג' לוהק לדמות של קרייטוס מסדרת משחקי "God of War"

== חיים אישיים ==
ג'אדג' נשוי ויש לו שני בנים ושתי בנות.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:בוגרי אוניברסיטת אורגון
קטגוריה:מהגרים מארצות הברית לקנדה
קטגוריה:אמריקאים שנולדו ב-1964
הנרי האברשאם גודווין אוסטן

הנרי האברשאם גודווין אוסטן (באנגלית: Henry Haversham Godwin-Austen;
6 ביולי 1834 - 2 בדצמבר 1923) היה טופוגרף, גאולוג, מודד וזואולוג אנגלי חשוב. 

הצטרף לצבא ב-1851 והגיע לדרגת לויטננט קולונל (מקביל לסגן-אלוף). בחלק ניכר משירותו הצבאי השתתף במיפוי הטריגונומטרי הגדול של הודו. הפנה מרץ רב לגאולוגיה אך נודע בעיקר בשל מחקריו על החי והצומח של הודו. כתב את הספרים "רכיכות היבשה והמים המתוקים של הודו (1882-1887)" ו"ציפורי אסאם (1870-1878)".

פסגת K2, הפיסגה השנייה בגובהה בעולם, אשר ברכס קארקוראם בהימליה נקראה לכבודו במקור פסגת גודווין-אוסטן. קרחון ליד K2 קרוי גם הוא על שמו.

==קישורים חיצוניים==

* 

קטגוריה:גאוגרפים בריטים
קטגוריה:מודדים
קטגוריה:גאולוגים בריטים
קטגוריה:עמיתי החברה המלכותית
קטגוריה:אנגלים
קטגוריה:בוגרי המכללה הצבאית המלכותית בסנדהרסט
קטגוריה:זואולוגים בריטים
קטגוריה:בודהיסטים
קטגוריה:זואולוגים אנגלים
קטגוריה:גאולוגים אנגלים
קטגוריה:בריטים שנולדו ב-1834
קטגוריה:בריטים שנפטרו ב-1923
מארק גרמני

מארק גרמני או דויטשה מארק (בגרמנית: Deutsche Mark, בסימון מקוצר: DM) היה ההילך החוקי בגרמניה המערבית מחודש יוני 1948, ומשנת 1990, עם איחוד גרמניה היה ההילך החוקי בגרמניה, עד כניסתו של מטבע האירו למחזור ב-2002. הדויטשה מארק החליף את הרייכסמארק, שנהג בגרמניה משנות העשרים עד 1948.

היום המרק הגרמני אינו במחזור ולא ניתן להשתמש בו, אך ניתן עדיין להחליף מארקים ישנים באירו בסניפי הבנק המרכזי הגרמני, ואף לשלוח שטרות ומטבעות בדואר.

== ערכים נקובים ==
המארק הגרמני חולק ל-100 פפניג (Pfennig) והיה נפוץ במטבעות של 1, 2 ו-5 מארק, וכן 1, 2, 5, 10, 20 ו-50 פפניג. השטרות במחזור היו בני 5, 10, 20, 50, 100, 200, 500 ו-1,000 מארק.

==היסטוריה==
המארק היה המטבע הרשמי של גרמניה מאז איחודה הראשון על ידי אוטו פון ביסמרק. הוא הוצג לראשונה ב-1873 כ"גולדמרק" (מרק זהב) והמטבעות במחזור גובו במתכת היקרה לפי תקן הזהב. עם פרוץ מלחמת העולם הראשונה הפסיקו לייצר מטבעות מגובים בזהב בשל מחיר הזהב היקר והדפסת הכסף התנתקה מגיבוי פיזי. בשל כך נקרא המטבע "פאפירמארק" ("שטרות נייר") שהלך והפך חסר ערך עם התמוטטות הכלכלה הגרמנית והדפסת הכסף הבלתי מבוקרת שגררה את ההיפר-אינפלציה בגרמניה בשנות ה-20 של המאה ה-20, בה ערכי השטרות זינקו למיליונים ומיליארדים. 

בסוף 1923, כשהאינפלציה הפכה להיפר-אינפלציה והפפירמרק איבד מערכו מדי יום ביומו, הוא הוחלף ברנטנמרק, שגובה בסחורות ובנדל"ן. שנה אחר כך, ב-1924, הוחלף לרייכסמארק שהיה בשימוש עד תום מלחמת העולם השנייה.

בשנות ה-50 התחזקה מאוד הכלכלה הגרמנית והמרק הפך לסמל לאומי ליציבות ולחוזקה של הכלכלה המקומית. החל משנות ה-60 נחשב למטבע הסחיר החזק ביותר באירופה לצד הליש"ט הבריטי ולאחד המטבעות החזקים והיציבים בעולם כולו.

להלכה, הוחלף המארק הגרמני במטבע האירו כבר ב-1999, אז הפך האירו להילך החוקי ב-13 ממדינות האיחוד האירופי, וגרמניה בכללן. שערו של המארק מול האירו (1.955830 מרק גרמני לאירו אחד) נקבע על ידי הבנק המרכזי האירופי ב-31 בדצמבר 1998. כמו כן, חלה חובה על הצגת מחירים גם באירו.
באופן תאורטי, ניתן היה לדוגמה לרשום המחאות באירו. למעשה, הופצו שטרות האירו ומטבעותיו ב-1 בינואר 2002, והמארק הגרמני נסחר והומר בבנקי גרמניה ומדינות האיחוד האירופי עד אמצע אותה שנה.

המארק הגרמני היה המקור לשמו ולערכו של המרק הסחיר בבוסניה והרצגובינה, הממשיך להתקיים ולשמור על ערכו המקורי של המרק הגרמני מול האירו.

== ראו גם ==
* גולדמרק
* רייכסמרק
* מארק מזרח גרמני

==קישורים חיצוניים==

* 

קטגוריה:גרמניה: כלכלה
קטגוריה:מטבעות שהוחלפו באירו
קטגוריה:מטבעות אירופה
קטגוריה:מטבעות
נשים בשחור

הפגנה של נשים בשחור נגד הכיבוש ונגד מלחמת עיראק, פברואר 2003
נשים בשחור היא תנועת שמאל בינלאומית שמקורה בישראל, הפועלת להגדרתה כנגד אלימות באמצעים בלתי אלימים. על פי נתוני הארגון, רשומים בו כ-10,000 חברים וחברות, אשר טוענים כי בעיות האלימות נגד נשים והמלחמות קשורות זו לזו. התנועה מורכבת בעיקר מנשים, ומשתפת פעולה גם עם גברים המזדהים עם עקרונותיה.

לתנועה אין מצע רשמי פרט להתנגדות לשליטה הישראלית בשטחים, כאשר כל קבוצה רשאית לבחור לעצמה אידאולוגיה נוספת בתחומים שונים; כך לדוגמה נחלקות ההתארגנויות השונות בשאלה האם לאפשר הצטרפות גברים לקבוצה.

== היסטוריה ==
הקבוצה הראשונה הוקמה בירושלים בשנת 1988 בעקבות פריצת האינתיפאדה הראשונה, וכמחאה על צעדים צבאיים שנעשו על ידי מדינת ישראל ביהודה ושומרון.

מקימות הארגון הכריזו על הקמת משמרת מחאה קבועה בימי שישי בכיכר צרפת שבירושלים, בה ילבשו בגדים שחורים לזכר האנשים שנהרגו במהלך המאבקים בין ישראל לפלסטינים משני צדי המתרס; הפגנה זו כוללת בעיקר שלטים שעליהם הכיתוב "די לכיבוש". בשנים הראשונות, צורת מחאה זו התפשטה לערים נוספות, ולקראת סוף האינתיפאדה הראשונה היו כשלושים משמרות מחאה במקומות שונים בארץ. עם חתימת הסכם אוסלו תפוצת הארגון בארץ החלה במגמת ירידה. בהפגנה לציון 20 שנה להקמת הארגון השתתפו מאות ספורות של משתתפים.

הארגון זכה לתמיכה גם בקרב נשים יהודיות בחוץ לארץ, שהחלו בתמיכה בפעילות בישראל, ובהמשך החלו לפעול גם בעניינים מקומיים. מלחמת עיראק הובילה לעלייה בהצטרפות נשים לקבוצות הארגון שבארצות הברית, כשפעילותן מתמקדת בהתנגדות למלחמה זו.

בעקבות מבצע עופרת יצוקה ארגן "נשים בשחור" הפגנות כנגד המבצע. פעילות הארגון כתבו מאמרים כנגד המבצע.

תנועת נשים-בשחור בישראל זכתה בפרס אאכן לשלום (1991), בפרס השלום של העיר סאן-ג'ובאהי ד'אסו באיטליה (1994) ובפרס Peacemaker מטעם אגודת השלום היהודית (2001). בשנת 2001 הוענק לתנועת-נשים בשחור העולמית פרס המיליניום לשלום על ידי קרן הפיתוח לנשים של ארגון האומות המאוחדות (UNIFEM).

== לקריאה נוספת ==
* 
*Safran, Hannah, Alliance and Denial: Lesbian Protest in Women in Black, in Frankfort-Nachmias, C. & Shadmi E. Sappho in the Holy Land, State Uni. of NY Press,Albany, 2005
*Schachter, Sue, Lesbians in the WOmen's Peace Movement, in Frankfort-Nachmias, C. & Shadmi E. Sappho in the Holy Land, State Uni. of NY, Press,Albany, 2005

== קישורים חיצוניים ==

* 
* 
* [http://www.yairgil.com/women-in-black.htm אוסף תמונות ממשמרות מחאה של נשים בשחור] באתר של יאיר גיל
* 
* 

==הערות שוליים==

קטגוריה:ארגוני נשים בישראל
קטגוריה:הסכסוך הישראלי-פלסטיני: ארגוני שמאל ישראליים
קטגוריה:ישראל: אנטי מלחמה
קטגוריה:תנועות נשים לשלום
המיפוי הטריגונומטרי הגדול

ג'ורג' איוורסט
המיפוי הטריגונומטרי הגדול הוא פרויקט טריאנגולציה מקיף של הודו שנערך על ידי הבריטים וההודים במשך רוב המאה ה-19.
בתחילה הוביל אותו ויליאם למבטון ולאחר מכן ג'ורג' איוורסט ואנדרו וו (Andrew Waugh). במסגרת המיפוי מופו ותוחמו גבולות השליטה הבריטית בהודו, ונמדדו הפסגות ברכס ההרים הגבוה בעולם, רכס ההימלאיה. בין השאר נתגלה במיפוי כי "פסגה XV", הלא היא פסגת האוורסט, היא הפסגה הגבוהה בעולם. גם פסגת K2, הפסגה השנייה בגובהה בעולם, מופתה במיפוי זה. 

המיפוי שבוצע בעזרת תאודוליטים החל מ-1802 מהקצה הדרומי של הודו לכיוון צפון, נועד במקורו למדוד קשת לאורך קשת האורך ובכך לקבל מידע מדויק על עקמומיות כדור הארץ. למיפוי הייתה השפעה מדעית עצומה, ובין השאר נמדדה בו לראשונה בצורה מדויקת אורכה של קשת האורך של כדור הארץ.

==מדידת גובה האוורסט==

המיפוי הגיע אל מרגלות ההימלאיה רק עם פרישתו של אוורסט וחזרתו לבריטניה. יורשו בתפקיד אנדרו וו שנכנס לתפקיד ב-1843 החל למדוד מתוך צפון הודו את גובהם של ההרים ברכס ההימלאיה. את החישובים ביצע בקולקטה (נקראה אז כלכותה) המתמטיקאי ההודי רד'נאת סיקדאר, שהיה "המחשב האנושי" של הפרויקט באותה עת. כבר ב-1847 הם גילו שרבות מהפסגות בהימלאיה גבוהות יותר מפסגות הרי האנדים, שעד אז היו הגבוהות ביותר שנמדדו, אולם וו לא פרסם את הממצאים, והחליט לבדוק קודם האם יש פסגות יותר גבוהות, שטרם נצפו ונמדדו, במקבץ הפסגות הרחוק יותר על גבול נפאל וטיבט. הפסגות נמדדו, ממרחק של מאות קילומטרים, באותה שנה, ושוב ב-1849, ואחרי תהליכים של זיהוי הפסגות מהמקומות השונים שבהן נמדדו, והחישובים הטריגונומטריים של סיקדאר, הם הגיעו ב-1852 למסקנה שהפסגה שלה הם קראו פסגה XV, היא הגבוהה ביותר, והיא כנראה הנקודה הגבוהה ביותר על פני כדור הארץ. 

וו עדיין התמהמה בפרסום הממצאים, ורק ב-1856 הוא דיווח על תוצאות המדידה, והודיע ש"פסגה XV" שבהימלאיה הנפאלית גובהה הוא 29,002 רגל (8,840 מטר), ושזהו כנראה ההר הגבוה ביותר בעולם.

==ראו גם==
* הקשת הגאודזית של שטרובה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קרטוגרפיה
קטגוריה:הודו הבריטית
ג'ורג' איוורסט

סר ג'ורג' איוורסט (אנגלית :George Everest; 4 ביולי 1790 - 1 בדצמבר 1866) היה מודד וגאוגרף ולשי, קולונל בצבא הבריטי.

== חייו ==
נולד בקריקהוואל שבמחוז פוויס בויילס. בשנת 1818 התגייס לרגימנט הארטילריה המלכותי, והוא יועד להיות העוזר של קולונל ויליאם למבטון. למבטון החל בעריכת המיפוי הטריגונומטרי הגדול בשנת 1806. עם מותו, בשנת 1823, תפס איוורסט את מקומו.

איוורסט כיהן בתפקיד הסוקר הראשי של הודו בשנים 1830 עד 1843. הוא היה האחראי השני למיפוי הטריגונומטרי הגדול של הודו והשלים את המדידות בקטע של קשת האורך מדרום הודו ועד לגבול נפאל, מרחק של כ-2,400 ק"מ. הר האוורסט קרוי על שמו, ואולם אזור ההר נסקר על ידי יורשו אנדרו ואו.

בשנת 1832 בנה אוורסט את ביתו במוסורי, אוטראקהאנד, הודו. בשנת 1843 פרש אוורסט וחזר לבריטניה. שם הפך להיות עמית של החברה המלכותית. בשנת 1862 נבחר לסגן נשיא החברה הגיאוגרפית המלכותית.

בשנת 1865 הוחלט לתת להר אוורסט את שמו כאות כבוד לג'ורג' איוורסט. איוורסט עצמו התנגד לשינוי ודרש להשאיר את שם ההר כפי שהיה במקור הנפאלי שלו - סגארמאטה, או בשמו הטיבטי -צ'ומו לונגמה.

הוא היה בונה חופשי. הצטרף לבנייה החופשית בלשכת נפטון מספר 441, ובהמשך הצטרף ללשכת פרינס ויילס מספר 493, בפברואר 1829. איוורסט נפטר ב- 1 בדצמבר 1866

אחייניתו, מרי אוורסט, נישאה בשנת 1855 לג'ורג' בול, והפכה אחר כך לסופרת מצליחה, בעיקר בנושאי חינוך ילדים למתמטיקה.

==קישורים חיצוניים==

* 
* 

קטגוריה:גאוגרפים בריטים
קטגוריה:מודדים
קטגוריה:עמיתי החברה המלכותית
קטגוריה:בריטים חברי הבונים החופשיים
קטגוריה:אנשי צבא ולשים
קטגוריה:בוגרי האקדמיה הצבאית המלכותית בווליץ'
קטגוריה:אוורסט
קטגוריה:ולשים שנולדו במאה ה-18
קטגוריה:בריטים שנפטרו ב-1866
מזרח טירול

סמל מחוז טירול
מזרח טירול (בגרמנית: Osttirol - אוסט-טירול) הוא אזור ומובלעת חוץ של מדינת טירול באוסטריה. מבחינה מנהלית האזור חופף למחוז ליינץ (). חבל ארץ זה מנותק משאר מדינת טירול פיזית, אך נחשב לחלק ממנה. שכניו הם: בדרום ובמערב איטליה, במזרח קרינתיה ובצפון מדינת זלצבורג. 

המחוז משתרע על 2,020.08 קמ"ר. במחוז ישנן 33 ערים ועיירות, ובירתו היא העיר ליינץ.

ב 1919, דרום טירול נפרדה מהחלק האוסטרי של טירול והועברה לאיטליה, כחלק מחוזה סן-ז'רמן. מאז מזרח טירול, שהוא בעצם מחוז ליינץ, הוא חלק נפרד משאר טירול. 

==ערים ועיירות==
{|
|
*אבפאלטרסבאך
*איינט
*אמלאך
*אנראס
*אסלינג
*אָוּסרפילגארטן
*דלסבאך
*גאימברג
*האינפלס
*הופפגארטן אין דפרגן
*אינרפילגארטן
*איסלסברג-סטרונאך
*קאלס אם גרוסגלוקנר
*קארטיטש
*לאפאנט
*לייזאך
*ליינץ
|
*מאטראי אין אוסטירול
*ניקולסדורף
*נוסדורף דבאן
*אוברליינץ
*פרגראטן אם גרוספנדיגר
*סנקט יאקוב אין דפרגן
*סנקט יוהאן אים ואלדה
*סנקט פייט אין דפרגן
*שלאיטן
*זיליאן
*שטראסן
*תורן
*טריסטאך
*אונטרטיליאך
*פירגן
|}

==קישורים חיצוניים==

קטגוריה:טירול: גאוגרפיה
קטגוריה:אירופה: מובלעות
SharePoint

SharePoint היא סדרת מוצרים של חברת מיקרוסופט, המיועדים לשיתוף משאבי ידע לשם ניהולם על ידי מספר משתמשים המחוברים ברשת מחשבים.

המוצרים באים בזוגות - ה-Services שמספק סביבת עבודה וה-Server, שמשמש להקמת פורטל על השרת המשותף.

הסדרה הופצה לראשונה בשנת 2001, עת יצאו המוצרים: Sharepoint Team Services ו-SPS - פורטל ארגוני ושרת ניהול מסמכים Sharepoint Portal Server 2001 שישב על שרתי Exchange. ה-SPS נועד לשרת עובדי ידע המשתמשים במערכות חלונות ואופיס על מנת לאפשר להם לאתר, לחלוק ולפרסם מידע בצורה קלה ופשוטה.

בשנים הבאות הוכנסו שינויים רבים, כאשר Sharepoint הפכה בהדרגה להיות פלטפורמה מרכזית לניהול ידע, פלטפורמה מרכזית לניהול יישומים פשוטים וליישומי Workflow (דוגמת נינטקס) וכן פלטפורמה מרכזית לשיתוף מסמכים.
כמו כן, נוספו לכלי יכולות בינה עסקית ופתרונות מדיה חברתית.

== Web part ==
Web part הוא פקד צד שרת של ASP.NET, שמכיל תכנים מבוססי ווב. מספר Web parts שמשולבים בדף HTML, מאפשרים למשתמש לשנות את מראה הדף ואת התנהגותו.

דף פורטל שמשולבים בו Web parts, נקרא דף Web part. ה-Web parts נמצאים באזורים שונים של הדף. לדוגמה, אזור אחד של הדף יכיל Web part הקשור למזג אוויר, אזור אחר יכיל Web part העוסק בחדשות מהעולם, אזור נוסף יכיל Web part ובו לוח שנה ואזור רביעי יכיל Web part שמטפל בהודעות לארגון.

לאתר אינטרנט שמשתמש ב-Web parts יש קטלוג Web parts והמשתמש יכול לבחור מקטלוג זה Web parts ולהוסיף אותם לדף. המשתמש יכול גם להוריד Web parts מהדף, לשנות את מיקומם של ה-Web parts על הדף, לבחור צבעים עבורם, לערוך אותם, או ליצור חיבור ביניהם כך שביצוע פעולה ב-Web part אחד יגרום לשינוי תוכן ב-Web part אחר.

באמצעות Web parts יכול כל משתמש להתאים את האתר לצרכיו ולהעדפותיו. ניתן גם לקבוע הרשאות כך שרק משתמשים מורשים כמו מנהלי האתר יוכלו לשנות את הדף עבור כלל הגולשים.

כאשר משתמש משנה את תוכן הדף, את סידורו ואת הצבעים, מידע על כך נשמר במסד נתונים שנמצא בשרת שבו נמצא אתר האינטרנט. ואף אם המשתמש יצא מהאתר וסגר את הדפדפן, בפעם הבאה שייכנס לאתר, יראה את דף ה-Web part במראה האישי שבחר לעצמו.

המוצר הופיע לראשונה בשנת 2003 ב-SharePoint Services.

בשנת 2005 ב-NET Framework גרסה 2.0 נוסף מרחב השם System.Web.UI.WebControls.WebParts, המכיל סט מחלקות וממשקים המהווים פקדי Web parts. באמצעות פקדים אלו ניתן ליצור דפי Web parts.

בישראל קיימת קהילת מומחים ענפה המתכנסת ביום שני האחרון של כל חודש במשרדי מיקרוסופט לטובת הרצאה מקצועית המועברת בכל מפגש על ידי מומחה אחר.

== לקריאה נוספת ==
* Peter Vogel, Professional Web Parts and Custom Controls with ASP.NET 2.0

== קישורים חיצוניים ==

* 
* [http://www.microsoft.com/sharepoint/default.mspx Microsoft Office SharePoint Server], באתר מיקרוסופט
* [http://www.guides.co.il/download.php?guide=29 השרת] Sharepoint Portal Server 2001 במדריך הטרמפיסט למחשבים של ליאור קפלן
* [http://msdn2.microsoft.com/en-us/library/0ey99zzh(VS.80).aspx ASP.NET Web Parts in Visual Studio] - באתר MSDN
* [http://msdn2.microsoft.com/en-us/library/a019833t(VS.80).aspx System.Web.UI.WebControls.WebParts Namespace] - באתר MSDN
* [http://www.facebook.com/sharepointisrael קהילת SharePoint ישראל], קהילת SharePoint ישראל ב FACEBOOK

קטגוריה:כלי פיתוח לווב
קטגוריה:תוכנה מבית מיקרוסופט
קטגוריה:ניהול ידע
ברוסקטה

ברוסקטה (באיטלקית: Bruschetta) היא מנת פתיחה במטבח האיטלקי המורכבת מלחם צלוי עליו מגורר שום ומעליו שמן זית ומלח. גרסאות שונות עשויות לכלול תוספת עגבניות, ירקות, שעועית, בשר נקניק או גבינה. באיטליה מכינים ברוסקטה לרוב באמצעות גריל מיוחד המכונה ברוסטולינה.

== סוגים ==
מנה פופולרית היא ברוסקטה עם עגבניות; מחוץ לאיטליה נפוץ מתכון הכולל בזיליקום, עגבנייה טרייה, שום ובצל או מוצרלה. ברוסקטה מוגשת בדרך כלל כחטיף או מתאבן. בחלק מהמדינות, התוספת או הממרח מעל הלחם משווקת כברוסקטה.<ref></ref><ref></ref>

במחוז אברוצו באיטליה מוגשת גרסה של ברוסקטה עם סלמי בשם ונטריצינה וממרח. המנה פותחה כדרך להצלת לחם שהחל להתייבש. בטוסקנה המנה נקראת פטונטה והיא מוגשת לרוב ללא תוספות, במיוחד בנובמבר, בכדי לטעום את השמן הראשון של העונה.<ref></ref>

== היסטוריה ==
המתכון לברוסקטה התפתח באיטליה במהלך המאה ה-15. עם זאת, ניתן לייחס את המנה לרומא העתיקה, כאשר מגדלי זיתים היו מביאים את הזיתים שלהם לבית בד מקומי וטועמים דגימה מהשמן הטרי שלהם יחד עם פרוסת לחם.<ref></ref>

== אטימולוגיה ==
שם העצם ברוסקטה (ברבים: bruschette; ברוסקט) מגיע מהפועל בניב הרומנסקו, bruscare - "ברוסקייר", המקבילה למילה האיטלקית abbrustolire שפירושה 'לצלות', או 'לצלות על גחלים'.<ref></ref> קיימים תיעודים עתיקים על קליית לחם והשרייתו בשמן זית טרי, על פי כותבת האוכל דבורה הרץ-סילי, "נוהג עתיק כנראה כרומא עצמה".<ref name="sun-sentinel"></ref><gallery widths="180">
קובץ:Bruschetta.jpg|ברוסקטה עם עגבניות קצוצות ובזיליקום
קובץ:Bruschetta 02 schinken.jpg|ברוסקטה עם שמן זית ופרושוטו
</gallery>

== ראו גם ==

* לחם שום
* קרוטונים

== קישורים חיצוניים ==

== הערות שוליים ==

קטגוריה:מאכלי לחם
קטגוריה:מתאבנים
קטגוריה:המטבח האיטלקי
אוצר מילדנהול

בכחוס הגדולה.]]
אוצר מילדנהול (באנגלית: The Mildenhall Treasure) הוא אוצר של כלי כסף מתקופה בה האימפריה הרומית שלטה באיים הבריטיים. האוצר התגלה באזור סאפוק בשנת 1942 וכיום מוצג במוזיאון הבריטי. האוצר נקבר ככל הנראה במאה הרביעית לספירה וכולל כלי כסף באיכות גבוהה ביותר, ובהם קערה שקוטרה 605 מ"מ ומשקלה 8,256 גרם. הקערה מתארת את בכחוס ואת השפעתו (והשפעת השתייה לשכרה) על אלים וגיבורים רומיים.

האוצר כולל כלי כסף המתארים את פאן, והמנאידות, קערה שעליה מתוארים קנטאורים וכן צלחות וכפיות כסף.

המלומדים סבורים שכלי הכסף נוצרו בצפון אפריקה ויובאו לבריטניה.

==קישורים חיצוניים==

*[https://web.archive.org/web/20060324135517/http://www.britannia.com/tours/bmrbgal/mildenhall.html תיאור המוצגים באתר בריטניה]

קטגוריה:ערכים שבהם תבנית בריטניקה אינה מתאימה
קטגוריה:סאפוק
קטגוריה:אוספי המוזיאון הבריטי
מילדנהול
קטגוריה:ממצאים ארכאולוגיים ממתכת
קטגוריה:1942 בממלכה המאוחדת
גאריסון קילר

גאריסון קילר
גאריסון קילר (Garrison Keillor, נולד ב-7 באוגוסט 1942) הוא סופר, עיתונאי ומוזיקאי אמריקני. קילר הוא המנחה והיוצר של תוכנית סוף-השבוע "שותף לחיים בערבה" ("A Prairie Home Companion"), אשר שודרה ברדיו הציבורי של מינסוטה משנת 1974 ועד 2017. בנובמבר 2017 פוטר קילר בשל התנהגות לא נאותה.

== ביוגרפיה ==
גאריסון קילר (גארי אדווארד קילר) נולד בעיירה אנוקה במדינת מינסוטה בארצות הברית וגדל במשפחה נוצרית פונדמנטליסטית. בשנת 1966 הוא סיים את לימודיו לתואר ראשון באנגלית באוניברסיטת מינסוטה, שם גם החלה קריירת הרדיו שלו.

קילר נשוי כיום בשלישית לכנרת ג'ני לינד נילסון, ולהם בת משותפת בשם מיה. בנוסף, לקילר בן נוסף (ג'ייסון) מנישואיו הראשונים.

קילר ומשפחתו מתגוררים בסיינט פול, מינסוטה.

=== עבודתו ברדיו ===
בשנת 1969 החל קילר לעבוד ברדיו הציבורי של מינסוטה, כשדר של תוכנית בוקר בת שלוש שעות שכבר אז נקראה שותף לחיים בערבה. בנוסף לעבודה זו, כתב קילר עבור מגזין ה-"ניו יורקר".

לאחר היכרות עם תוכניות רדיו אשר עסקו במוזיקת קאנטרי, החליט קילר ליצור תוכנית רדיו בשידור חי. גם זו נקראה בשם שותף לחיים בערבה, ועסקה בחדשות העיירה הדמיונית לייק וובגון (Lake Wobegon), שבה "כל הנשים חזקות, כל הגברים יפים וכל הילדים מעל הממוצע". התוכנית כללה הופעות חיות של מוזיקה ובידור, והזכירה במידה רבה את תוכניות הבידור ששודרו ברדיו כמה עשרות שנים קודם לכן. 
בכורת התוכנית התקיימה ב-1974, ולאחר שהתוכנית נחלה הצלחה בקרב ציבור המאזינים, היא המשיכה להיות משודרת עד שנת 1987. באותה שנה התפנה קילר לעסוק בפרויקטים אחרים ברדיו, ורק בשנת 1993 חזר להפיק את "שותף לחיים בערבה", ששודרה מדי שבוע ברדיו הציבורי של מינסוטה וכן ביתר מדינות ארצות הברית. בנובמבר 2017 פוטר בשל התנהגות לא נאותה כלפי גורם שעבד עמו.

=== כתיבתו ===
קילרכתב מאמרים רבים בעיתונות האמריקאית, וכן יותר מעשרה ספרים למבוגרים וילדים. הוא כתב עבור מגזין הניו יורקר, עבור כתב העת The Atlantic ואתר האינטרנט הפופולרי [http://salon.com Salon.com]. כמו כן, מנחה קילר את פינת The Writer's Almanac ברשת הרדיו הציבורית של ארצות הברית. למרות הרקע המשפחתי השמרני, ידוע קילר בביקורתו כלפי ממשלו של הנשיא ג'ורג' בוש.

בשנת 2006 יצא לאקרנים הסרט "המדריך לחיים בכפר" ("A Prairie Home Companion"), בבימויו של רוברט אלטמן לפי תסריט של גאריסון קילר, ובו קילר אף שיחק את התפקיד הראשי - תפקיד של מנחה תוכנית רדיו.

בספטמבר 2007 יצא לאור ספרו החדש, העונה לשם "Pontoon: A Novel of Lake Wobegon".

==קישורים חיצוניים==

* 

* [http://prairiehome.publicradio.org תוכניתו של קילר ברדיו של מינסוטה]
* [http://books.guardian.co.uk/departments/generalfiction/story/0,6000,1163066,00.html כתבת צבע אודות גאריסון קילר]
* 

קטגוריה:סופרים אמריקאים
קטגוריה:זוכי פרס גראמי
קטגוריה:זוכי מדליית מדעי הרוח
קטגוריה:אמני וירג'ין רקורדס
קטגוריה:אמריקאים שנולדו ב-1942
אנדוני זוביזרטה

אנדוני זוביזרטה אורטה (בבסקית: Andoni Zubizarreta Urreta; נהגה סוביסרטה; נולד ב-23 באוקטובר 1961 בויטוריה), שוער כדורגל עבר ספרדי-בסקי, ששיחק בקבוצת ברצלונה ונבחרת ספרד בכדורגל, המחזיק בשיא ההופעות לשחקן בליגת העל הספרדית (622) יחד עם חואקין.

אף ששיחק שש עונות בבילבאו קודם לכן, וארבע בוולנסיה אחר כך, עיקר הישגיו הושגו במדי קבוצת ברצלונה, בה שיחקו לצידו, בעידן המאמן יוהאן קרויף, שחקנים כחריסטו סטויצ'קוב, רומאריו, רונאלד קומאן ואחרים. עם ברצלונה הוא הכפיל את תאריו מבילבאו: ארבע אליפויות כנגד השתיים, ושני גביעי המלך כנגד האחד. עם בארסה גם זכה בגביע אירופה למחזיקות גביע ב-1989 ובליגת האלופות ב-1992. בעונתו הראשונה בברצלונה, 1987-1986 זכה בפרס ריקרדו זאמורה – הפרס המוענק לשוער היעיל ביותר בליגה.

במדי הנבחרת לא זכה בתארים, אולם עמד בשערה בלא פחות מארבעה טורנירי גביע העולם: מונדיאל 1986, 1990, 1994 ו-1998. כמו כן היה שוערה של ספרד ביורו 1988 ו-יורו 1996. פרט לטעות איומה שהובילה לשער במשחק מול נבחרת ניגריה בצרפת 1998, היו הופעותיו במסגרת גביע העולם מוצלחות בדרך כלל. אולם ספרד בימיו מעולם לא הגיעה רחוק יותר מרבע הגמר. בתום טורניר גמר גביע העולם של 1998 פרש מכדורגל.

כיום הוא משמש כפרשן בשידורי הטלוויזיה והרדיו, לאחר ששימש כמנהל באתלטיק בילבאו כשלוש שנים. 

ביולי 2010 החל להיות מנהלה הספורטיבי של ברצלונה במקום צ'יקי בגיריסטיין. ב-5 בינואר 2015 הודיעה הנהלת המועדון על פיטוריו מתפקיד זה.

==קישורים חיצוניים==

* [http://www.planetworldcup.com/LEGENDS/zubizarreta.html אגדות גביע העולם - אנדוני זוביזרטה]
* [http://www.rsssf.com/miscellaneous/zubizarreta-intl.html רשימת כל הופעותיו הבינלאומיות] באתר [http://www.rsssf.com/ rsssf.com]

==הערות שוליים==

קטגוריה:שוערי כדורגל ספרדים
קטגוריה:שוערי כדורגל בסקים
קטגוריה:כדורגלנים בסקים
קטגוריה:כדורגלני ברצלונה
קטגוריה:כדורגלני אתלטיק בילבאו
קטגוריה:כדורגלני ולנסיה
קטגוריה:כדורגלני דפורטיבו אלאבס
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:ויטוריה: כדורגלנים
קטגוריה:כדורגלני יורו 1984
קטגוריה:כדורגלני מונדיאל 1986
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:כדורגלני מונדיאל 1994
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:ספרדים שנולדו ב-1961
המדריך לחיים בכפר (סרט)

המדריך לחיים בכפר (באנגלית: A Prairie Home Companion) הוא סרטו האחרון של הבמאי רוברט אלטמן לפי תסריט של גאריסון קילר, אשר יצא לאקרנים בארצות הברית ב-9 ביוני 2006 (ובישראל ב- 12 באוקטובר 2006).

==רקע==
הסרט מציג את שידורה האחרון של תוכנית הרדיו בשם זהה, המשודרת מדי שבוע מזה יותר מארבעים שנה, בתיאטרון ה"פיצג'רלד" בסיינט פול, מינסוטה. התוכנית היא תוכנית רדיו הבנויה לפי פורמט ישן שכבר יצא משימוש במאה ה-21 וכוללת "בדיחות קרש", הופעות חיות של שירי קאנטרי ופרסומות המושרות בשידור חי על ידי משתתפי התוכנית, שחלקם לא התחלפו במהלך השנים בהם משודרת התוכנית. הסרט עוסק בדרכם של הצוות להתמודד עם העובדה שאכן מדובר בתוכנית האחרונה, שלאחריה תיפסק הפקת התוכנית.

התוכנית מתבטלת בעקבות תכנונם של קבוצת יזמים טקסנים, אשר רכשה את התיאטרון הישן בו התוכנית משודרת, להרוס את התיאטרון. צוות התוכנית מתכנס לשידור האחרון, כשעליו משקיף מן היציע אחד היזמים, ואילו מאחורי הקלעים מתהלכת אישה מסתורית הלבושה לבן.

את תוכנית הרדיו המוצגת בסרט, "המדריך לחיים בכפר", ביסס גאריסון קילר, תסריטאי הסרט, על תוכנית רדיו אמיתית שהוא עצמו, בדומה לבן דמותו בסרט, משדר מאז 1974. התוכנית ממשיכה בשידוריה עד היום (2015), ולאחרונה חודש אתר האינטרנט שלה, המאפשר להאזין לכל התוכנית או לצפות בקטעים ממנה ביו-טיוב.

==דמויות==
===צוות התוכנית===
* גאריסון קילר בתפקיד עצמו, מנחה ויוצר התוכנית
* יולנדה ורונדה ג'ונסון (מריל סטריפ ולילי טומלין) - צמד אחיות מאושקוש, ויסקונסין השרות יחד מאז ילדותן
* לולה ג'ונסון (לינדזי לוהן) - בתה המתבגרת של יולנדה, במהלך התוכנית עולה לשיר והיא מבצעת שיר שהיא כתבה העוסק בהתאבדות
* "דסטי ולפטי" (וודי הרלסון וג'ון סי. ריילי) - צמד קאובויים - זמרים

===אנשי הפקת התוכנית===
* מנהל הבמה ועוזרתו המגולמים בידי טים ראסל ומאיה רודולף
* תפקידו של קווין קליין הוא דמות שמקורה בתוכנת הרדיו המקורית "A Prairie Home Companion" בה הופיעה דמות של בלש חשאי המהווה פרודיה על סרטי הפילם נואר. בסרט הוא משמש כמנהל האבטחה של התוכנית.

===זמרים אורחים===
* רובין ולינדה ויליאמס - בעל ואישה שמופיעים כצמד מוזיקלי
* צ'אק אייקרס (אל. קיו ג'ונס) - זמר קאנטרי מפורסם

===אחרים===
* טומי לי ג'ונס מציג איש עסקים טקסני שבא במטרה לוודא את פינוי והריסת התיאטרון.
* וירג'יניה מדסן מציגה דמות של אישה מסתורית, אולי ייצוג של מלאך המוות.

==פרשנות==
היו שציינו שהסרט, שכאמור עוסק בהתמודדות צוות התוכנית עם ביטולה, משקף את העובדה שבזמן הפקת הסרט היה ברור שזהו סרטו האחרון של אלטמן, שנפטר מספר חודשים לאחר יציאת הסרט לאקרנים. כמו כן היו שהזכירו שמאבק צוות התוכנית, שנועד לכישלון, לשמר את התוכנית המייצגת עולם תרבותי אחר, איטי, נאיבי ושונה מהמקובל במאה ה-21, משקף את מאבקו של אלטמן לשמר את סגנונו הייחודי, ולא להיכנע לתכתיבי התאגידים ההוליוודים.

== קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2006
קטגוריה:סרטי קומדיה
קטגוריה:סרטים אמריקאיים
קטגוריה:סרטי רוברט אלטמן
הראל סקעת (אלבום)

הראל סקעת הוא שמו של אלבום הבכורה של הראל סקעת, אשר יצא בשנת 2006, שנתיים לאחר השתתפותו בתחרות כוכב נולד.
== הפקה ==
האלבום כולל עשרה שירים, כולם בהפקה ועיבוד של יזהר אשדות. מתוך האלבום יצאו חמישה סינגלים לרדיו: "ואת", שכתבה והלחינה קרן פלס, "כמה עוד אפשר" שכתבה והלחינה שגית שיר, "משהו ממני" שכתבה סמדר שיר והלחין דור דניאל, "כל הציפורים", אשר נכתב גם הוא על ידי קרן פלס, ו"אם הוא ילך" שכתב והלחין כפיר אפשטיין. בנוסף, השתתפו בכתיבת השירים דידי שחר, יעל טבת, אוהד חיטמן, אסתר שמיר, אורי זך ועמית צח. סקעת עצמו הלחין אף הוא שיר אחד לאלבום, "אפילו ששריפות" למילותיה של יעל טבת.

לאלבום צורף דיסק בונוס במהדורה מוגבלת, הכולל את השירים "בתוך" ו"בדידות" ששר סקעת בכוכב נולד, בנוסף לחידוש לשירה של נורית גלרון "נפרדנו כך" בדואט עם גלרון, ושיר חדש אשר כתבה קרן פלס, "אלייך שר".

האלבום הגיע למעמד זהב כחודש לאחר צאתו, עם מכירות של יותר מ-20,000 עותקים וזכה לביקורות מעורבות מצד מבקרי המוזיקה.

==משתתפים באלבום==
* יזהר אשדות - גיטרה, קלידים, תכנותים, הפקה מוזיקלית
* דודו טסה - גיטרות
* פיטר רוט - גיטרות, בס, קולות
* אודי הניס - קולות רקע
* טל ברגמן - תופים, כלי הקשה
* גלינה גלושקין - כינור
* טל מטמור - גיטרות, תכנות, קלידים
* גליה חי - ויולה
* טל שגב - פסנתר
* אסף מעוז - כינור
* שי מיבר - צ'לו
* קרן פלס - פסנתר
* יניב טייכמן - עוד
* ניצן קאנטי - כינור

==רשימת השירים==
# כל הציפורים
# לא ממהר
# ואת
# אפילו ששריפות
# משהו ממני
# קבלי אותי
# כמה עוד אפשר
# אם הוא ילך
# הרוח תשנה את כיוונה
# ימים אחרים

===אלבום הבונוס===
#בתוך
# אלייך שר
# נפרדנו כך (דואט עם נורית גלרון)
# בדידות

==סינגלים==

==קישורים חיצוניים==

* 
* באתר 
* באתר שירונט

== הערות שוליים ==

קטגוריה:אלבומי בכורה מ-2006
קטגוריה:אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומי פלטינה בישראל
קטגוריה:אלבומי חברת הד ארצי
יוסף פורת

יוסף פורת (Porath; נולד היינץ יוזף פֶרדֶר, Heinz Joseph Foerder; 7 ביוני 1909 – 18 במאי 1996) היה שחמטאי בדרגת אמן בינלאומי, אלוף ישראל בשחמט וחבר נבחרות ישראל וגרמניה באולימפיאדות השחמט.

==ביוגרפיה==
פורת נולד בברסלאו שבגרמניה. הוא היה חבר הנבחרת האולימפית של גרמניה. בשנת 1927 הוא ניצח בתחרות בגליביצה לצד לודוויג שמיט (אדולף קרמר סיים במקום הרביעי). בשנים 1930, 1931 ו-1931 הוא ניצח בתחרות הקונגרס השילזי. ב-1933 איבד את עבודתו עם עליית הנאצים לשלטון, ועבר לריגה. בשנת 1934 עלה לארץ ישראל, והתגורר ברמות השבים עד יום מותו. בישראל עִברת את שמו ליוסף פורת. הוא השתתף בשתי אולימפיאדות השחמט מטעם ארץ ישראל לפני קום המדינה (1935 ו-1939) ואף הצטיין באולימפיאדה של 1939 וקיבל מדליית זהב.

פורת היה אלוף ישראל בשחמט 6 פעמים (1937, 1940, 1953, 1957, 1959, 1963). ב-1928 השתתף באולימפיאדת השחמט השנייה כאשר הוא מייצג את גרמניה. בשנת 1943 זכה במקום הראשון באליפות תל אביב.

לפני מלחמת העולם השנייה השתתף פורת ב-3 אולימפיאדות לשחמט (ב-1928 בנבחרת גרמניה) ואחרי מלחמה זו השתתף בכל האולימפיאדות משנת 1952 עד 1968 (9 במספר). בשנת 1952 זכה ביחד עם משה צ'רניאק בתואר אמן בינלאומי.

נפטר ברמות השבים ב-18 במאי 1996.

== הופעות באולימפיאדות ==

יוסף פורת ייצג את גרמניה, פלשתינה וישראל באולימפיאדות השחמט.

{| class="sortable" border="1" cellspacing="0" cellpadding="1" width="100%"
|- bgcolor="#ccfccf" align="center"
| שנה|| לוח || קבוצה|| נקודות|| תוצאות|| %|| מקום
|-
| 1928|| ||גרמניה ||1.5 מ-4||1+ 1= 2-||37.5|| 9 קבוצתי
|-
| 1935|| 1 ||פלשתינה ||8.5 מ-18||5+ 7= 6-||47.2|| 15 קבוצתי
|-
| 1939|| 1 ||פלשתינה ||11 מ-14||9+ 4= 1-||78.6|| 9 קבוצתי, 1 אישי
|-
| 1952|| 3 ||ישראל ||8 מ-14||6+ 4= 4-||57.1|| 11 קבוצתי
|-
| 1954|| 1 ||ישראל ||4.5 מ-15||1+ 7= 7-||30|| 7 קבוצתי
|-
| 1956|| 2 ||ישראל ||6 מ-15||2+ 8= 5-||40|| 12 קבוצתי
|-
| 1958|| 1 ||ישראל ||5 מ-15||1+ 8= 6-||33.3|| 17 קבוצתי
|-
| 1960|| 1 ||ישראל ||7.5 מ-15||4+ 7= 4-||50|| 14 קבוצתי
|-
| 1962|| 1 ||ישראל ||6.5 מ-14||4+ 5= 5-||46.4|| 15 קבוצתי
|-
| 1964|| 1 ||ישראל ||8.5 מ-16||6+ 5= 5-||53.1|| 14 קבוצתי
|-
| 1966|| 1 ||ישראל ||9 מ-16||5+ 8= 3-||56.3|| 19 קבוצתי
|-
| 1968|| 2 ||ישראל ||6 מ-13||2+ 8= 3-||46.2|| 18 קבוצתי
|-
|}

==קישורים חיצוניים==

==הערות שוליים==

קטגוריה:שחמטאים יהודים גרמנים
קטגוריה:שחמטאים יהודים בשואה
קטגוריה:אנשי העלייה החמישית
קטגוריה:זוכי פרס דב הוז
קטגוריה:אלופי ישראל בשחמט
קטגוריה:נציגי ישראל באולימפיאדת השחמט
קטגוריה:שחמטאים ביישוב
קטגוריה:אמנים בין-לאומיים ישראלים
קטגוריה:פליטי רדיפות הנאצים
קטגוריה:ישראלים שנולדו ב-1909
קטגוריה:ישראלים שנפטרו ב-1996
זה הסוד שלי

"זה הסוד שלי" הוא שעשועון הטלוויזיה הישראלי הראשון. הוא שודר בטלוויזיה הישראלית החל מ-1975 ועד 1979. ב-1993 שודרה עונה נוספת של התוכנית.
התוכנית הייתה באופן רשמי תוכנית מקור ישראלית, שהמשיכה כתוכנית ששודרה לפני כן בקול ישראל. עם זאת, היא דומה לשעשועונים אמריקאיים משנות ה-50 דוגמת . תוכנית דומה שודרה בטלוויזיה ביפן בשנות ה-60.

שלושת המתמודדים הם ידוענים אשר צריכים לגלות מהו הסוד של המשתתף האלמוני שלפניהם. לצורך כך יש להם מספר מוגבל של שאלות וזמן מוגבל כדי לשאול אותן. בגרסה הישנה, בהנחיית אורי זוהר, המגבלות היו 4 דקות ו-20 שאלות, ובגרסה החדשה בהנחיית טוביה צפיר, המגבלות הן 3 דקות ו-30 שאלות. כאשר מתגלה הסוד, מוקרנת כתבת שטח, שמתארת את הסוד ובעליו.

שעשועון זה הוא היחיד משעשועוני הטלוויזיה בישראל שלא חולקו בו פרסים. ב-2008 עלה לשידור בקשת השעשועון "תאמין לי" המהווה גרסה מחודשת של התוכנית בהנחיית גבי גזית בה השתתפו בין היתר לימור גולדשטיין וגליה אלבין.

בדצמבר 2016 השעשועון שב לעשר תוכניות, הפעם בהנחיית אבי נוסבאום, במסגרת אירועי הפרידה מרשות השידור. בשנת 2017 יצא השעשועון בהנחיית נוסבאום לעונה נוספת.

== תוכנית הרדיו ==
תוכנית הרדיו שודרה בקול ישראל בשנות ה-50 וה-60. באמצע שנות ה-50 ערך את התוכנית שמואל רוזן. בשנות ה-60 צוות התוכנית כלל את יצחק טישלר, משה ריבלין, אורי דביר ומרדכי נאור והוא נערך בידי יצחק שמעוני ודן בירון.

== משתתפים ==
תחילה הנחה את התוכנית אורי זוהר. לאחר חזרתו בתשובה, הוחלף על ידי טוביה צפיר, שהנחה את התוכנית גם ב-1993.
בין המתמודדים בשנות השבעים היו: אורי אלוני, שאול ביבר, בלה אלמוג, נתן דונביץ', שפרירה זכאי, מאיר עוזיאל, משה טימור, אלי תבור, נורית גפן, יגאל שילון ומשה רום (לימים ראש עיריית חולון).

== חוקי התוכנית ==
בתוכנית שלושה סיבובים:
* סיבוב ראשון ושני: הידוענים צריכים לנחש את סודו של האלמוני שלפניהם (לרוב מקצועו, תחביבו או אירוע מעברו - הגדרה זו של הסוד נמסרה לאנשי הצוות על ידי המנחה).
* סיבוב שלישי: בעונות הראשונות הידוענים היו צריכים לזהות את הסוד המשותף לשלושת בעלי הסוד שהוצגו בפניהם. בעונות המתקדמות המטלה הוחלפה לזיהוי מי מבין שלושת האלמונים הוא בעל הסוד שהוגדר להם מראש (שניים אחרים היו מתחזים).

השאלות שהציג צוות המתמודדים לבעל הסוד היו חייבות להיות כאלה שמאפשרות לו לענות עליהן ב-"כן" או "לא".

במקרה שבעל הסוד היה אישיות ידועה, התבקשו המתחרים לכסות את עיניהם ולזהות את בעל הסוד ואת סודו. אם גם קולו של בעל הסוד נחשב למוכר, הוא היה עונה בניע ראש, ואת התשובה הקולית לאנשי הצוות מכוסי העיניים היה מוסר המנחה.

== בתרבות ==
* בתוכנית "רחוב סומסום" נעשתה גרסה פרודית לשעשועון, במסגרת אחד הפרקים ששודרו בפורים, בהנחיית מוישה אופניק.
* פרודיית פרסומת לאבקת כביסה בשם "פרימקס" של חברת "שמן" בהנחיית אורי זוהר (שגם הנחה את השעשועון במקור).
* פרודיה בסדרת הטלוויזיה הסאטירית "היהודים באים". (ראו קישור בקישורים חיצוניים)
* פרודיה בסדרת הטלוויזיה הסאטירית "זהו זה". (ראו קישור בקישורים חיצוניים)
* פרודיה בסדרת הטלוויזיה הסאטירית "ניקוי ראש". במערכון חיקה טוביה צפיר את אורי זוהר, לפני שהפך בעצמו למחליפו כמנחה התוכנית.
* פרודיית פרסומת למקרר של חברת "תדיראן" בכיכובו של טוביה צפיר, שאף מופיע בפרסומת בתור הדמות הנשית, לצד משה טימור בתור אחד המנחשים.

== קישורים חיצוניים ==

* 
* 
* 

==הערות שוליים==

קטגוריה:הערוץ הראשון: תוכניות וסדרות
קטגוריה:שעשועוני טלוויזיה
קטגוריה:תוכניות טלוויזיה ישראליות
קטגוריה:סדרות טלוויזיה ישראליות שעלו לשידור בשנות ה-1970
קטגוריה:אורי זוהר
קיצביל (מחוז)

קיצביל (בגרמנית: Kitzbühel) הוא מחוז במזרח מדינת טירול שבאוסטריה. המחוז גובל בבוואריה בצפון, במחוזות קופשטיין ושוואץ במערב ובמדינת זלצבורג במזרח ובדרום.

המחוז משתרע על 1,163.28 קמ"ר ואוכלוסייתו מונה 59,191 תושבים לפי מפקד האוכלוסין של שנת 2001. במחוז 19 עיירות ועיר אחת, הבירה קיצביל.

==ערים ועיירות==
===ערים===
*קיצביל

===עיירות===
*פיברברון
*הופפגארטן
*סנקט יוהאן אין טירול
*אוראך ביי קיצביל
*בריקסן אים תאלה
*גואינג אם וילדן קייזר
*הוכפילצן
*איטר
*יוכברג
*קירכברג אין טירול
*קירכדורף אין טירול
*קזן
*אוברנדורף אין טירול
*ראיט ביי קיצביל
*סנקט יאקוב אין האוס
*סנקט אולריך אם פילרזה
*שוונדט
*ואידרינג
*וסטנדורף

==קישורים חיצוניים==

* 

קטגוריה:טירול: מחוזות